open-index/open-wikipedia-markdown huggingface dataset:
Ziriti

thumb|300px|Lu tirritoriu amministratu dâ dinastia zirita versu l'annu 1000.
Li **ziriti** (àrabbu: زيريون‎) foru na dinastia Berbera urigginaria dâ Kabilia, chi cuvirnau l'Ifriqiya (la Tunisia e l'Algiria di oggi) all'inizziu pî contu dî fatimiti, e a partiri dô 1045 comu emiratu abbassidi ndipinnenti dî fatimiti, nzinu ô 1148, quannu foru battuti di l'almoraviti chi vìnninu dâ Spagna e dô Maroccu.

La cità di Kairouan fu capitali di l'emiratu zirita nzinu â ruttura dî riliazzioni chê fatimiti chi abbinni prugrissivamenti tra lu 1045, arricanuscennu lu califfatu abbassidi di Bagdad, e lu 1048 quannu li ziriti dicideru di distruggiri ntô propriu tirritoriu ogni rifirenza ê fatimiti. La tinsioni chê fatimiti causau na guerra chi s'accapau câ perdita dâ tripolitania prima e di Kairouan. La capitali fu allura spustata a Mahdia ntô 1057.
 
## Li ziriti e la Sicilia

Ntô XI sèculu li rapporti tra li ziriti e la dinastai kalbita di Palermu eranu assai stritti. Li ziriti arrinisceru puru a mettiri nu cuvirnaturi a Palermu tra lu 1036 e lu 1040, l'emiru Abd Allah, sutta cui li mussurmani arripigghiau cumpritamenti lu cuntrollu dâ Sicilia doppu la nvasioni bizzantina di Giorgiu Maniaci.

Cchiù tardu, all'èbbica dâ cunqusita nurmanna, l'emiru zirita vuliva cummattiri l'avanzata dî nurmanni e mannau du' dî sò figghi n Sicilia. Chisti pigghiaru lu cuntrollu tra lu 1064 e lu 1068 di la parti uccidintali dâ Sicilia, ma si n'àppiru a ritiràrisi n sèquitu ô cummattimentu di Misilmeri, ca l'armati mussurmani pèrsiru contra l'armata di Ruggeru di Autavilla.

Na cinquantina d'anni addoppu lu cuntestu era canciatu. Fu attorna contra li ziriti chi li normanni di Ruggeru II di Sicilia appiru a cummattiri. Li nurmanni, ca ggià all'èbbica cuntrullavaunu tutta la Sicilia vulìanu mèttiri pedi ntê costi africani, ma ntî nu primu mumentu li  ziriti rinisceru a cuntrastari l'uffinsiva, scunfiggennu la flotta nurmanna cumannata di Christodulus a capu Dimas ntô 1123. St'abbinimentu è puru ricurdatu ntî na puisia dû pueta àrabbu-sicilianu Ibn Hamdis chi all'èbbica era esiliatu â curti zirita di Mahdia. Addoppu, cumannati di Giorgiu di Antiochia, li ziriti forru battuti e ntô 1148 li nurmanni pigghiaru lu cuntrollu di tutti li porti chi talìavanu â Sicilia, di Tripoli nzinu a Tunisi. L'urtimu califfu zirita, Abul-Hasan al-Hasan ibn Ali appi a ghirasinni di Mahdia, lassànnula ê nurmanni e spustau lu putiri zirita a Algeri nzinu â nvasioni almohadi chi ntô 1152 misi fini â dinastia.

## Principi Ziriti 'n Tunisia
*Abul-Futuh Sayf ad-Dawla Buluggin ibn Ziri (973-983) 
*Abul-Fat'h al-Mansur ibn Buluggin (983-995) 
*Abu Qatada Nasir ad-Dawla Badis ibn Mansur (995-1016) 
*Sharaf ad-Dawla al-Muizz ibn Badis (1016-1062) dichiarau la nnipinnenza contra li fatimiti, e canciai la capitali di Kairouan a Mahdia. 
*Abu Tahir Tamim ibn al-Muizz (1062-1108)
*Yahya ibn Tamim (1108-1116) 
*Ali ibn Yahya (1116-1121) 
*Abul-Hasan al-Hasan ibn Ali (1121-1152) (di lu 1148 cuvirnau a Algeri)



Catigurìa:Tunisìa
Corintu

**Corintu** è na cità greca, assai mpurtanti all'èbbica di la Grecia antica. S'attrova ntî nu puntu stratèggicu ô passagghiu tra lu Peloponnesu e l'Attica. Ntô vintèsimu sèculu fu custruitu nu canali chi passa di lu mari Joniu ô mari Eggeu senza bisognu di fari lu giru dâ pinisula dû Peloponnesu. Òi Corintu è na cità di circa 36 mila abbitanti, cu nu mpurtanti parcu archeològgicu.

Catigurìa:Citati dâ Grecia
Catigurìa:Grecia
Tebi (Grecia)

thumb|300px|Manifattura tibana dû VII sèculu a.C.
**Tebi** (grecu Θῆβαι Thívai) è na cità greca di circa 24000 abbitanti a 60 km a nord-ovest di Ateni.

Catigurìa:Citati dâ Grecia
Gabes

**Gabès** (in arabbu **قابس**) (**Gabisi** o **Cabisi** 'n sicilianu), circa 136000 abbitanti, è na città dâ Tunisia, capulòcu dû guvirnaturatu omònimo. È unu dî centri nnustriali dâ Tunisia.

Catigurìa:Tunisìa
Bosfuru

Lu **Bosfuru** è nu canali chi sipara la parti europea e la parti asiatica dâ Turchìa, tra lu Mari Nìuru e lu mari di Marmara. Tra li dui spondi certi punti sunnu assai vicini, e ô liveddu dâ cità di Istanbul ntô vintèsimu sèculu fu custruitu nu ponti a campata ùnica.

Catigurìa:Giugrafìa
Catigurìa:Turchìa
Sfax

**Sfax** chê sô 265000 abbitanti è la secunna cità dâ Tunisìa. S'attrova a 270 km a sud di Tunisi.

Catigurìa:Tunisìa
Susa (Tunisìa)

**Susa** è na cità dâ Tunisìa di circa 220000 abbitanti, capuluòcu di l'omonimu guvirnaturatu.

Catigurìa:Tunisìa
Susa

**Susa** pò vèniri a diri:
*Susa, cità dû Piemunti chi duna lu nomu â vaddi omònima.
*Susa (Tunisìa), cità dâ costa tunisina.
Ifriqiya

**Ifrīqiya** (**&#1573;&#1601;&#1585;&#1610;&#1602;&#1610;&#1577;**) fu lu nomu chi l'àrabbi sèsiru â pruvincia *Africa* stituita di Roma e mantinuta dî bizzantini. Currispunni all'attuali Tunisìa cu parti dâ costa di l'Algirìa, dâ costa lìbbica nzinu â Cirenaica. La capitali era Kairouan. Autri cità mpurtanti frou Mahdia, Susa, Sfax e Tripoli. 

Catigurìa:Tunisìa
Sita

'A **sita** è 'na fibbra naturali di pruvinenza armala, cu idda si pònnu uttèniri tissuta priggiati. Veni pruduciuta 'n gèniri, dû bòzzulu dî bachi di sita.

Catigurìa:Nnustria
San Teodoru di Amasea

**San Teodoru di Amasea** era nu surdatu orientali dû III sèculu. Murìu tra lu 306 e lu 311. E' lu patronu di Brindisi.

San Salvador Interno - cappella a destra del presbiterio.jpg|San Teodoru di Amasea
San Salvador Interno - corpo di San Teodoro.jpg|San Teodoru di Amasea


Teodoru di Amasea
Teodoru di Amasea
Eggira

L' **Egira**, liata â fuiuta di Maomettu ntô 622 sinna l'inizziu dû calindariu islamicu.

Catigurìa:Islam
Filippu di Mahdia

**Filippu di Mahdia** fu l'ammiragghiu ca succidìu agghiri lu 1151 o 1152 a Giorgiu di Antiochia ô cumannu dâ flotta siciliana di Ruggeru II. Fu ncarricatu di cunquistari la citati di Bona, ntî l'attuali costa algirina ô cunfini cu la Tunisìa. S'arricampò n Palermu arripurtannu nu successu granni, ma secunnu certi fonti, fu n sèquitu accusatu di èssiri addivintatu mussurmanu, e cunnannatu a morti, fattu ca è òi misu n dubbiu di certi studiusi di storia.

A iddu ci successi Maiuni di Bari.

Catigurìa:Biografìi
Catigurìa:Storia siciliana
Muntapertu

**Muntapertu** è na frazzioni dô cumuni di Giurgenti. Fà 400 abbitanti e coccia e s'attrova a 279 metri slm, a 7 km grassuliddi dâ cità.
Nnô fèudu, appartinenti fina dô Triccentu â famigghia fiurintina di l’Uberti, Petru Muntapertu si fici dari dô re Carlu V la licenza pâ costruzzioni dô burgu nnô 1523, puru si accuminciaru a murari sulu nnô 1565.
Nnô XVII la famigghia Muntapertu uttinìu lu tìtulu di Marchisi e lu mantinni fina ô 1812.
Muntapertu fu suttacumuni di Giurgenti e c’avìa un sinnacu ddiligatu.
Quannu mìsiru li circuscrizzioni (2001-2005) facìa parti dâ III nzèmmula cu Giardina Gaddotti.
Dintr’ô burgu ci sunnu la chiesa di S. Lorenzu màrtiri, dô  sèculu XVIII, e la chiesa dô Rusariu, dê primi di l’Ottucentu.

## Festi e sagri

La Simana Santa chî tradiziunala “lamenti” dô Vennirissantu.
*Festa di San Giuseppi
*Festa di San Calò
*Festa di San Lorenzu
*Montaperto On Live rock festival

## Lijami di fora

Situ ncapu Muntapertu
Catigurìa:Girgenti
Anassila

**Anassila di Riggiu**, (grecu: *Anaxilas*; Riggiu Calabbria, 500 a.C. ca. – 476 a.C.) fu tirannu di Riggiu e dû Strittu.

Iddi  fici lu primu mpurtanti tintativu d'uniri puliticamenti nta n'ùnica metròpuli li citati di *Rhegion* (l'attuali Riggiu) e *Zancle* (l'attuali Missina). Pi di cchiù Anassila purtau Riggiu ô sò majuri pirìudu di putenza pulìtica e militari facènnula divintari nu centru riccu e mpurtanti dâ Magna Grecia.

## Vuci currilati
* Storia di Riggiu Calabbria
* Magna Grecia
* Jòcura Olìmpici

Catigurìa:Storia dâ Calabbria
Cuegghiè

**Cuegghiè ** (o **cuegghiadè** o **cuegghiarè** o  **cuedderè** o **cuererè** o **cu' è-è**) è nu prunomu nnifinitu ca signìfica « *cu' è, è* », cû verbu ripitutu. Pâ fonusintassi tìpica dû sicilianu, finisci ca *è*, a terza pirsuna dû prisenti di èssiri, – spissi voti prununziatu cu na semicunzunanti *j-*(leggia o puru ncarcata) – pruduci na giminazziuni funètica canciannu u sonu dâ sicunna ⟨jè⟩ 'n ⟨gghie⟩, addivintannu accussì di *cu' jè-jè* a *cu' jè-gghiè*.
Pi cumminenza ortugràfica, si usa scrivillu univirbatu.

Catigurìa:Grammàtica
Chiaramunti (casata)

Li **Chiaramunti** furu na nòbbili e antica famigghia siciliana assai putenti nnû XIV sèculu.  Li sò cumpunenti furu ntra li cchiù mpurtanti rapprisintanti dâ nubbiltati *latina* di Sicilia e furu assai attivi nni la vita pulìtica di l'ìsula. Sta famigghia è macari arricunnucìbbili ê **De Clermont** di Francia.

Li cchiù antichi cumpunenti dâ famigghia di cui s'havi nutizzia agghicaru n Italia appressu ê Nurmanni, chissi furu Edgardo di Capua e Ugu signuri di Colubraro e Policoro (n Basilicata) ca camparu ntra l'XI e lu XII sèculu. Nu ramu dâ famigghia si trasfirìu e stabbilìu n Sicilia ntra lu XIII sèculu e lu XIV sèculu. L'espunenti dâ famigghia ca lijaru majurmenti lu propiu nomu a la storia di l'ìsula furu: Manfredi I (m. 1321) ca fu signuri dû casali di Caccamu ereditatu dâ matri Markisia Prefolio e Conti di Muorica graxzi â muggheri Isabella Musca; Giuvanni, ntisu lu giòvani, avvirsariu di Robertu d'Angiò, dû quali fu fattu priciuneru a Lipari, nnû 1339; Manfredi II, ca fu vicariu ginirali dû Regnu (m. 1353); Manfredi III, conti di Muorica e Malta; Andrea, ùrtimu espunenti dâ famigghia ca doppu â sò morti s'estinguì.

La famigghia dî Chiaramunti capeggiau a fazzioni latina, oppunuta â fazzioni catalana, nzèmmula câ famigghia dî Palizzi, duranti li regni di Petru II d'Aragona (1337-1342) e di sò figghiu Ludovicu (1342-1355). Â famigghia Chiaramunti è d'attribuiri la custruzzioni di na granni quantitati di casteddi e palazzi, ntra cui chiddi di Naru, Càccamu e Mussumeli, tantu da fari si ca esisti lu stili chiaramuntanu. A Palermu l'òpira di majur rilevu è lu palazzu Steri, risidenza dâ famigghia e doppu â sò estinzioni palazzu dî Vicirè e di l'Inquisizzioni. L'affreschi dû palazzu si attribuìscinu ntra l'àutri a Ciccu da Naru, Simuni da Corliuni e Pellegrinu Darena.

Li Chiaramunti furu fiudatari di tantissimi turrena ntra tutta la Sicilia e ô culmini di sò putenza avìanu â so curti pressu lu palazzu Steri e èranu "pari" e cullabburatura dâ curti riali.

Ntra li ncarrichi cchiù mpurtanti ca àppiru li cumpunenti dâ famigghia cc'èranu: *Marisciallu di l'Imperu*, *Gran Siniscalcu dû Regnu*, *Vicariu dû Regnu* e *Mastro Giustizzieri dû  Regnu*.

Catigurìa:Munarchìa
Gaitanu Cipolla

**Gaitanu Cipolla** è nu littiratu e scritturi sìculu-miricanu.  Scrivi dî littiraturi taliana e siciliana.  È prisidenti d'assuciazzioni sìculu-miricana:  Arba Sìcula chi pùbbrica libbra, jurnaleddi e rivisti pi sicilianu.

Pruf.  Cipolla stissu hà fattu assai pi difùnniri la littiratura siciliana.  Fu lu primu a tradùciri (ntô ngrisi) e pubbricari l'òpiri di Giuvanni Meli (ntra cui si cùntanu li puemi cchiù canusciuti comu L*'[[Origini di lu Munnu]]*; *[[Favuli Morali]]*; *Diatrammu:Sarudda*; *[[La Buccolica]]*; *[[Elegii]]*; e *[[Don Chisciotti e Sanciu Panza]]*),  e Ninu Martogliu (p'asempiu:  *[[Centona]]*).

L'assuciazzioni Arba Sicula stissa pruduci nu jurnaleddu chi veni pubbricatu ogni annu, chiamatu *Arba Sicula*, e macari na rivista chi veni stampata dui voti ogni annu, chiamata *Sicilia Parra*.  Ntra ssi pubbricazzioni s'attròvanu tanti materi o scritti dû prufissuri stissu e/o scritti d'àutri traduciuti ntô ngrisi d'iddu.   Fici macari l'edituri di la gràmmatica dâ lingua siciliana di J.Kirk Bonner (pubbricata ntô 2001); la prima grammàtica dâ lingua siciliana scritta pi ngrisi, e facirmenti la prima pubbricata di quannu chidda di Giuseppi Pitrè niscìu â fini dû sèculu XIX.

Lu prufissuri scrissi nu dramma pi sicilianu chiamatu *A Lupa* e hà scritti tanti àutri libbra e òpiri chi si tràttanu dâ littiratura e/o la cultura siciliana.  Hà vinciutu premi littirari pì soi studi e scrittura.

## Vuci currilati
* Arba Sicula

Cipolla, Gaetanu
Cipolla,Gaitanu
Nòbbili

Lu tèrmini **nòbbili** si usa p'identificari na pirsuna appartinenti a nna famigghia altolocata ammistita di parti dû re di un tìtulu, dittu appuntu tìtulu nubbiliari, e di na pocu di privileggi e di turrena. Lu tèrmini si usa pi difiniri videmma l'interi famigghi ammistiti di tali tìtuli, privileggi e turrena, vistu ca lu tìtulu veni trasmisu ê discinnenti, e pi difiniri inoltri la classi suciali a cui tali cristiani appartèninu ca si pò innicari videmma cû tèrmini nubbiltà.

Catigurìa:Munarchìa
Azzenna

N**'azzenna** è nu cumplessu di pirsuni e beni urganizzati p'arrinèsciri a agghicari a nu fini ecunòmicu cu ogni attivitati. 

## Classificazzioni
L'azzenni ponnu èssiri classificati secunnu vari criteri:
* n tèrmini di l'attivitati ecunòmica;
* n tèrmini dû fini;
* n tèrmini dû suggettu jurìdicu;
* n tèrmini dâ grannizza di l'attivitati e/o lu sò scopu.

## Vuci currilati
* Azzenna pùbbrica
* Azzenna privata
* Mpresa
* Ditta
* Management
* Signa distintivi
* Amministrazzioni
* Stabbilimentu

Catigurìa:Nnustria
Catigurìa:Ecunumìa
Catigurìa:Liggi
Catina muntuosa

Na catina muntuosa è nu gruppu di muntagni chi fannu parti di lu stissu sistema muntuosu giologgicu.

Catigurìa:Gioluggìa
Palazzu Steri

thumb|300px|Lu tettu dâ Sala Magna, cu pitturi e dicurazzioni dû 1377.
Lu **Palazzu Steri** di Palermu era a residenza dâ storica famigghia dî Chiaramunti, famigghia assai 'mpurtanti ntâ storia dâ Sicilia suprattuttu ntô 1300. Lu palazzu è unu dî massimi esempi dû stili chiaramuntanu, presenti intra tutta l'isola e suprattuttu caratteristicu di casteddra tra cui chiddri di Naru, Càccamu e Alcamu. Intra stu palazzu si puonnu truvari affreschi di pittura importanti ntâ storia artistica di l'isula cuomu Ciccu da Naru, Simuni da Corliuni e Pellegrinu Darena, ca pittiaru lu tettu dâ sala Magna tra lu 1377 e lu 1380.

Lu palazzu duoppu l'estinzioni dâ famigghia fu videmma sedi dî Vicerè e dill'Inquisizioni. Attuarmeni è la sedi dû ritturatu di l'Università di Palermu.

Catigurìa:Palermu
Itali

L**Itali** foru n'anticu pòpulu dâ Calabbria dû tirritoriu di l'attuali pruvinci di Riggiu Calabbria, Vibbu Valenzia e Catanzaru. Èranu dû ramu protu-innueuropeu. 

Pìgghianu stu nomu dû re mitulòggicu di  l'Enotri Italu, nomu poi acquisitu di tutta la pinìsula taliana. Câ culunizzazzioni greca e l'espansioni bruzza si nni jeru cchiù annintra ê campagni. 

## Vuci currilati
* Pòpuli di l'Italia antica
* Storia dâ Calabbria
* Riggiu Calabbria
* Morgeti

Catigurìa:Storia dâ Calabbria
Innu-europei

Cû tèrmini **Innu-europei** si ntenni lu nzemi di pupulazzioni chi pàrranu un cumuni idioma dinuminatu appuntu innu-europeu, e chi a nu certu puntu migghiaia d'anni fa campàvanu ntra na banna spicìfica di l'Eurasia prima di emigrari a l'àutri banni ntra l'Europa e l'Asia.

## Vuci currilati
* Lingui innu-europei
* Arii
* Kurgan

## Lijami di fora
* Center for the Study of Eurasian Nomads (pi ngrisi)
* D. Wunderlich: ''Die Urheimat der Indogermanen.'' (pi tudiscu)
* Wolfgang P. Schmid: ''Was Gewässernamen in Europa besagen.'' (pi tudiscu)

Catigurìa:Storia europea
Enotri

L**Enotri** sunnu n'anticu pòpulu itàlicu chi a na vota accuparu nu tirritoriu di nutèvuli diminzioni cumprinnenti l'attuali Pugghia, la Basilicata e la parti sittintriunali dâ Calabbria.

## Etimoluggìa
Lu tèrmini "Enotriu" diriva facirmenti dû vucàbbulu grecu: *oinos* (vinu) chi era nnicativu dû tirritoriu riccu di vigni. Di stu tèrmini dirivau chiddu di  Enotria (*terra dû vinu*) cu cui li Greci chiamàvanu l'Italia miridiunali. 

## Vuci currilati
*Pòpuli di l'Italia antica
*Italu re mitulòggicu di l'enotri.

Catigurìa:Storia dâ Calabbria
Ìtalu re di l'enotri

** Ìtalu ** è n'eroi mitulòggicu, epònimu di l'Italia, li cui vicissitùdini ponnu jiri darreri â  tarda èbbica dû ferru.

Secunnu lu mituo grecu era figghiu di Enotriu, suvranu urigginariuo dâ Siria, chi rignau pi 70 anni supra lu pòpulu omònimu, l'enotri.

Nnâ liggenna latina Ìtalu è figghiu di Atlanti e Elettra, frati di Dardanu proginituri dî troiani (di cui pigghiu lu nomu dû strittu dî Dardanelli) comu Omeru fa diri a Etturi nni l'Iliadi (Iliadi, XX, 208-241). Italu patri i Morgetu re di morgeti.

Catigurìa:Storia dâ Calabbria
Jàcumu II d'Aragona

**Jàcumu II** (Valenzia, 10 di austu 1267 – Barcillona 2 di nuvèmmiru o 5 di nuvèmmiru 1327), chiamatu **lu Giustu** (n catalanu: **Jaume el Just**; n spagnolu **Jaime el Justo**) fu re di Sicilia (comu **Jàcumu I**) dû 1285 ô 1295 e re d'Aragona e Valenzia e Cunti di Barcillona dû 1291 ô 1327. Ntô 1297 vinni assignatu lu regnu di Sardinia e Còrsica. Usau lu tìtulu latinu *Iacobus Dei gracia rex Aragonum, Valencie, Sardinie, et Corsice ac comes Barchinone*. Fu lu figghiu secunnu di Petru III d'Aragona e Custanza d'Aragona.

## Regnu
Succidìu sò patri comu re di Sicilia ntô 1285. Quannu murìu sò frati Alfonzu III ntô 1291, pigghiau macari lu tronu d'Aragon. Pi menzu di nu pattu cu Carlu II d'Angiò ntô 1296, cci accurdau a lassari jiri la Sicilia, mi li baruna sicilian, mmeci, cci minteru sò frati Fidiricu. Arrignau fini â sò morti ntô 1327.

## Scrittura
Duranti lu sò regnu ntâ Sicilia (1285–1291) Jàcumu cumpunìu l'ùnicu puema chi ancora asisti (scrittu pi occitanu), didicatu a la Madonna: *Mayre de Deu*.
Jàcumu paragunau la cresia a na navi chi nun veni guidata drittamenti (*nauchier*, zzoè lu Papa):

L'ùrtimi versi prèjanu a la Madonna ca lu pruteggi dî piccati:

## Noti


Catigurìa:Storia siciliana
Catigurìa:Sicilia
Catigurìa:Re siciliani
Catigurìa:Munarchìa
Catigurìa:Biografìi
Francescu Cannatella

**Francescu Cannatella** (Cianciana, 1942 – ) è nu scritturi e pueta sicilianu.

## Asempiu
*U Vavaluci*:
:Un vavaluci passiava na matina
:tra l'erba frisca china d'acquazzina,
:quannu ncontra u scanzirru mutriusu
:chi nisciva allura allura d'un pirtusu.
:Armali di mpurtanza e strafuttenti,
:lu scanzirru vosi offennilu a l'istanti
:e, facennu comu fannu tanta genti,
:maniau lu fumeri cu li nguanti.
:– Cumpari vavaluci, mi scusati,
:taliati cca n terra chi lassati?
:Stu paru di corna, pi daveru,
:senza scampu a vui caderu.
:Lu vavaluci, capennu l'abbirsata,
:supra la frunti si detti na passata.
:– Cumpari, li me sù ccà mpiccicati,
:taliati si sù li vostri e vi sbagliati.

## Rifirimenti


Catigurìa:Littirati siciliani
Catigurìa:Nasciuti ntô 1942
Ausoni

L**Ausoni** èranu na pupulazzioni itàlica di l'Italia miridiunali. Picca sunnu li nutizzi chi nn'avemu.

## Storia
Li primi culoni grechi ntâ pinìsula taliana ncuntraru 3 granni pupulazzioni: Ausoni, Enotri e Japiggi. 
D'urìggini innu-europea, l'Ausoni, asistìanu già versu lu 1600 a.C., zzoè ô principiu dû Bronzu mediu. L'Ausonia era lu sò tirritoriu chi si stinnìa dû vasciu Lazziu finu ô Calabbria. L'Enotri campàvanu ntô tirritoriu a sud e li Japiggi nna l'attuali Pugghia.  Secunnu li funti, l'Ausoni e l'Enotri rapprisèntanu li cchiù antichi pupulazzioni itàlichi duminanti. 

Spissu vennu cunfunnuti cu l'Aurunci, chi foru nu pòpulu distintu, macari siddu àppiru urìggini cumuni. Versu lu 1400 a.C. nu gruppu guidatu di Lìparu arriva a l'ìsula eoliana di Lìpari e cci si stabbileru.  Versu lu 1270 a.C. na parti di stu gruppu si  trasfireru ntâ  Sicilia. 

## Li fonti stòrichi
Secunnuo Diudoru Sìculu l'Ausoni èranu stabbiluti ntô tirritoriu di Riggiu Calabbria.

## Miti e Liggenni
Re di l'Ausoni era Ausoni, figghiu di Ulissi e dâ maga Circi (secunnu a àutri figghiu di Ulissi e dâ ninfa Calipsu).
Figghiu di Ausoni era Lìparu (di cui pigghiamu lu nomu di Lìpari) (Diudoru Sìculu).

Catigurìa:Storia siciliana
Catigurìa:Storia dâ Calabbria
Bruzzi

Li **Bruzzi** (o **Bretti** o **Bruttii**) èranu n'anticu pòpulu itàlicu chi camparu a dda zona sittintriunali di l'attuali  Calabbria chi, 'n èbbica succissivi, fu la parti miridiunali dâ Regiu III augustea Lucania et Bruttii.

## Bibbliografìa
http://www.storia.unibo.it/italia/lucania.htm - La Regiu III: *Lucania et Bruttii*

## Vuci currilati
* Regio III Lucania et Bruttii
* Via Capua-Rhegium, la Via Popilia
* Cusenza

## Lijami di fora

*Li Bruzzi 'n Calabbria

Catigurìa:Storia dâ Calabbria
Zonnu

**Zonnu** è nu aggittivu tìpicu ra citta ri Muorica chi signìfica stunatu, stùpitu, tanticchia babbanu.

Catigurìa:Pruvincia di Rausa
Matteo Carnilivari

famusu "ngigneri ca nasci a Noto ( XV sec ) li so palazzi e li so chiesi su sparpagliati pi tutta la Sicilia ( Chiesa maronna da catina PA, palazzu Patella PA, palazzu di lu baruni di Muxaru AG;
Ivan Bloch

**Ivan Stanislavovic Bloch** (Radom, 24 di giugnettu 1836 - Varsavia, 25 di dicèmmiru 1902/1901) (pi pulaccu: *Jan Gotlib Bloch*; russu: *Иван Станиславович Блиох, Ivan Bliokh*; tudiscu: *Johann von Bloch*; francisi: *Jean de Bloch*) fu nu bancariu e finanziaturi dî ferruvìi pulaccu chi didicau la sò vita a studiari la guerra muderna nnustriali. Doppu la vitturìa dâ Prussia/Girmania supra la Francia ntô 1870 s'addivintau assai ntirissatu ê limitazzioni dâ guerra muderna p'arrisòrviri li prubbremi dipromàtici europei. Pùbbricau sei vulumi dâ sò capu òpira, *La Guerre Future* (la guerra dû futuru), fattu cchiù pupulari ntô munnu anglufuni quannu vinni chiamatu:  *Is War Now Impossible?* (La guerra mpussìbbili è oramai?), a Parìggi ntô 1898.

## Cuntribbuzzioni â tiurìa
L'anàlasi di Bloch dâ guerra muderna, la sò tàttica e stratiggìa militari, e la significanza pâ sucitati, vinni diffunuta pi tutta l'Europa.  L'argumentu di Bloch cumprinnìu sti parti:

* La nova ticnoluggìa dâ guerra muderna renni lu cuncettu di manovri supra la terra aperta surpassatu. Bloch cunchiudìu ca na guerra di stu gèniri addivintassi na guerra di trincera cu nudda pussibbilitati di na vitturìa dicisiva ntra picca tempu.  Carculau ca li surdati cummattannu dî trinceri àppiru nu vantaggiu di na prupurzioni di 4:1 a ddi surdati avanzannu supra lu tirrenu apertu.

* Li sucitati muderni nnustriali addivintàssiru strinciuti a usari forzi armati d'un miliuni di surdati. 

* La guerra di stu gèniri addivintassi nu cuntrastu dâ nnustria d'ogni paisi cu l'ovviu risurtatu dû lentu cunzumu di l'econumìa.

## Lijami di fora
*The Jean de Bloch Foundation (pi ngrisi)
*Report on Bloch's Nobel Peace Prize nomination, 1901 (pi ngrisi)

Catigurìa:Biografìi
Catigurìa:Filòsufi pulacchi
Caseificiu

U **caseificiu** è nnu stabbilimentu nnustriali pâ produzioni di furmaggiu e in generali pâ lavorazioni di derivati dû latti.
Vilenu

Pi **vilenu** si ntenni na sustanza chi havi n'effettu dannusu a l'èssiri viventi.

Arcunie sustanzi hannu a èssiri cunzumati nquantitati enormi pi fari dannu (p'asempiu l'acqua), àutri a dosi nichìssimi.

Nun vennu cunziddirati vileni li sustanzi chi fannu dannu pi causa miccànica (esplusivi eccetra) o p'emissionie di radiazzioni.

Li vileni pruduciuti di organismi viventi sunnu macari chiamati tossini.

Lu vrancu dâ bioluggìa chi studia li vileni e la sò azzionie è la tossicoluggìa.

## Vuci currilati
* Avvilinamentu
* Tossicoluggìa

Catigurìa:Chìmica
Catigurìa:850 palori siciliani di basi
561

## Abbinimenti
* Caribertu I: addiventa re di Pariggi dâ dinastia dî miruvinci

## Nasciuti
## Morti
* 18 di giugnu: San Calò, di Calcidonia, mortu n Sicilia
* 29 di nuvèmmiru: Clotariu I, re dî Franchi

Catigurìa:Sèculu VI
560

## Abbinimenti
## Nasciuti
*Isidoru di Sivigghia, santu (*data di nascita apprussimativa*)

## Morti

Catigurìa:Sèculu VI
Caseina

A **caseina** è nna proteina prisenti nnu latti ed è fontamentali pâ produzioni dî furmaggi in quantu chissi viennu prodotti sfruttannu u fattu câ caseina si lega furmannu un compostu spugnosu ca ancumincerà poi a perdiri latticellu finu a dari u formaggiu.
555

## Abbinimenti
## Nasciuti
## Morti
*Tiudibbaldu, re di Reims. 
*Lu papa Vigiliu mori a Sarausa

Catigurìa:Sèculu VI
552

## Abbinimenti
## Nasciuti
## Morti
* giugnettu: Totila, re di l'Ostrogoti e re d'Italia.

Catigurìa:Sèculu VI
546

## Abbinimenti
* Lu papa Vigiliu visita Catania, ordina preti e diacuni, e la cità duna frummentu a Roma, chi suffri pi li nvasioni barbari (data dû 546 stimata di Clarenza).

## Nasciuti
## Morti

Catigurìa:Sèculu VI
543

## Abbinimenti
* Napuli assidiata di diversi misi s'arrenni a Totila.

## Nasciuti
## Morti

Catigurìa:Sèculu VI
542

## Abbinimenti
* Na flotta di guerra bizzantina parti dâ Sicilia pi cummattiri contra Totila chi assedia la cità di Nàpuli.

## Nasciuti
## Morti

Catigurìa:Sèculu VI
528

## Abbinimenti
 
## Nasciuti
*Gontran, re francu (*annu di nascita ncertu ma versu lu 528*)

## Morti

Catigurìa:Sèculu VI
521

## Abbinimenti
 
## Nasciuti
*(annu di nascita stimatu): Caribertu I, re di Pariggi dâ dinastia dî miruvinci

## Morti

Catigurìa:Sèculu VI
419

## Abbinimenti
 
* N'epidimìa di pesti s'abbatti n Sicilia (funti: Clarenza)

## Nasciuti
* 2 di giugnettu: Valintinianu III, mpiraturi rumanu d'occidenti

## Morti
* 30 di sittèmmiru: San Giròlamu (*data ncerta tra 419 o 420*)

Catigurìa:Sèculu V
Testa uperizzatrici

La **testa uperizzatrici** è nu strumentu  particulari usatu pû trattamentu dû latti a timpiratura àuta, p'ammazzàrini li micru-urganìsimi (UHT o pasturizzazzioni ).
'N sustanza lu latti, doppu ca veni fattu passari di na pocu di scanciatura a piastri, si fa passari pi la testa uperizzatrici ca, pi menzu dû vapuri, porta avanti stu prucessu di pasturizzazzioni: la testa uperizzatrici è fatta di dui càmmiri (una cchiù nica e l'àutra cchiù granni); ntâ prima càmmira lu latti si menti a cuntattu cu un dardu di vapuri caudiatu assai assai, appoi ntâ sècunna càmmira lu miscugghiu di latti e vapuri si fà spànniri pi fari siparari lu lattu dû vaputi. E' mpurtanti ca lu vapuri hà èssiri càudu càudu pi fari 'n modu ca quannu chistu si sparti dû latti, non po' cunninsàrisi e annacquari lu latti.

Nfatti, chiddu ca ammazza li micru-urganìsimi nun è la caluri, ma chiossai è la botta ca pìgghianu quannu cci agghica ncoddu lu vapuri e pô stress ca pìgghiunu, quannu ntâ secunna càmmira lu miscugghiu si spanni.        

Catigurìa:Ticnoluggìa
Vina (anatumìa)

Nni l'anatumìa si difinisci **vina** ddu vasu sagnignu chi porta sangu dî vari parti dû corpu a l'aurìcula cardiaca dû cori.

Lu plurali «vini» si pò rifiriri a l'emorroidi.

La «vina unciata», o la «vina nisciuta» si pò rifiriri â vina varicosa

La palora «vina» si pò usari pi signalari àutri situazzioni anàluggi ô significatu anatòmicu, p'asempiu, na vina d'acqua sutta la terra.

## Sprissioni
* *Aviri na vina di pazzu* - èssiri affettu anticchia di na malattìa mintali, puru usata comu nu scherzu.
* *Èssiri di vina* - aviri vogghia di fari quarchiccosa.

Catigurìa:Anatumìa
Binidittu

**Binidittu** è nu nomu propiu di màsculu.

## Varianti
*Màsculi: Binittu, Binidittinu, Binidinu, Bettu, Bittinu.
*Fimminili: Binidetta, Binidittina, Betta, Bittina.

## Etimoluggìa
Lu nomu diriva dû latinu *benedictus*, participiuo passatu dû verbu *benedicere*, chi signìfica: diri beni, augurari. 

## Santi e Biati
*San Binidittu di Norcia, patronu di l'Europa, di l'agricultura, dî chìmici e dî ncigneri. 
*San Binidittu abbati, fistiggiatu l'11 di jinnaru.
*San Binidittu di Milanu, fistiggiatu l'11 di marzu.
*San Binidittu Revelli, fistiggiatu lu 12 di frivaru.
*San Binidittu lu Moru, fistiggiatu lu 4 di aprili.
*San Binidittu II papa fistiggiatu l'8 di maju.
*San Binidittu màrtiri, fistiggiatu lu 13 di uttùviru.
*Biatu Binidittu XI papa fistiggiatu lu 7 di giugnettu.

### Papi
Binidittu è lu nomu addijutu da 15 pontefici:
*Papa Binidittu I.
*Papa Binidittu II.
*Papa Binidittu III.
*Papa Binidittu IV.
*Papa Binidittu V.
*Papa Binidittu VI.
*Papa Binidittu VII.
*Papa Binidittu VIII.
*Papa Binidittu IX.
*Papa Binidittu XI.
*Papa Binidittu XII.
*Papa Binidittu XIII.
*Papa Binidittu XIV.
*Papa Binidittu XV.
*Papa Binidittu XVI.
*L'antipapa Binidittu XIII.
*Binidittu Caetani, addivintau papa cû nomu di Bonifaciu VIII.
*Binidittu Odescalchi, addivintau papa cû nomu di Nnucenzu XI

### Riliggiusi
*Binidittu Accolti, lu giòvani, cardinalie.
*Binidittu Aloisi Masella, cardinali.
*Binidittu Bacchini, ecclesiàsticu.
*Binidittu Calati, mònacuo.
*Binidittu Cappelletti, cardinali.
*Binidittu Colonna Barberini di Sciarra, cardinali.
*Binidittu Giustiniani, cardinali.
*Binidittu Lomenelli, cardinalie.
*Binidittu Lorenzelli, cardinali.
*Binidittu Naru, cardinalie.
*Binidittu Pamphilj, cardinali.

Catigurìa:Antropònimi maschili
Giugnettu 2008

**[[2 di giugnettu]], jovidìa**
*Colombia:  Ingrid Betancourt, di 6 anni mmanu dî guerriglieri dû FARC, vinni libbirata òi nzèmmula a  n'àutri 14 pirsuni doppu nu *blitz* di l'asèrcitu colombianu.

----
**[[8 di giugnettu]], martidìa**
*Tokyo: Li ottu paisi dû G8 si ni ncòntranu 'n Giappuni.  Pi cummàttari chî canciamenti climàtici, prupòninu tagghiari a mitati l'emissioni di Gas jintra l'annu 2050.
----

right|80px|Gianfrancu Funari di l'anni 70

**[[12 di giugnettu]], sabbatudìa**
*Milanu:  Murìu sta matina ntrâ lu Spitali San Raffaeli di Milanu, lu prisintaturi televisivu talianu Gianfrancu Funari a l'etati di 76 anni .

----

**[[17 di giugnettu]], jovidìa**
*Tour de France:Lu ciclista talianu Riccardu Riccò torna cu nu risurtatu pusitivu ô cuntrollu *antidoping*.

----

**[[22 di giugnettu]], martidìa**
* Belgradu: Radovan Karadžić, mèdicu serbu-bosniacu ricircatu pû genocidiu, crimini di guerra e crimini contr'a l'umanitati dû Tribunali Pinali Ntirnazziunali pi l'ex-Jugoslavia, fu arristatu veniridìa 18 di giugnettu a na banna vicinu a Belgradu. 
----

**[[23 di giugnettu]], mercuridìa**
*Roma: Lu prisidenti dû Cumitatu Olìmpicu Nazziunali Italianu, Gianni Petrucci, havi òi ufficializzatu la squatra azzurra chi sta pi pàrtiri a participari ê Jòcura olìmpici di Pechinu. Veni furmata di 347 attileti.

----
**[[25 di giugnettu]], venniridìa**
*L'iscrizzioni dû FC Missina 'n Seria B di palluni pi lu 2008-2009 fu rifiutata. Cu la pubbricazzioni dû calindariu dî partiti cu l'Avillinu ô postu di Missina si sancisci di fattu la radiazzioni dâ squatra di capiunati prufissiunistici.
----

**[[29 di giugnettu]], martidìa**
*Gela: Ieri fu ripiscatu nu rilittu di na navi greca datata dû 500 a.C. Lu statu ginirali dâ navi, scuperta ntô 1988 è bonu grazzî ô funnu argillusu dû mari. 
----

**[[31 di giugnettu]], jovidìa**
*New York: Nu tribbunali desi raggiuni a Alinghi ntô cuntinziusu contra Oracle. La America's Cup ca veni nun è cchiù privista comu duellu di catamarani gicanti, ma graputa a tutti l'autri *challengers*.  
----

## Viditi puru
* Giugnu 2008
* Austu 2008
* 2008

Catigurìa:Giugnettu
Catigurìa:Nutizzî
Catigurìa:2008
Catigurìa:Abbinimenti
Cuda

Lu tèrmini **cuda** si pò rifiriri a:
* Cuda (anatumìa) - na parti dû corpu di certi armali

Catigurìa:850 palori siciliani di basi
519

## Abbinimenti
 
## Nasciuti
* Santa Silvia, annu ncertu tra lu 515 e lu 520

## Morti

Catigurìa:Sèculu VI
Brian Epstein

**Brian Epstein** fu lu *menager* dû gruppu cèlibbri di pop rock chiamatu *[[The Beatles]]*.  Iddu li lanzàu e cci prucurau lu primu cuntrattu cu la Parlophone, n'etichetta di l'EMI. Brian addivintau d'accussì lu menager ufficiali dî Beatles finu â sò morti, avvinuta ntô 1967.

Catigurìa:Mùsica pupulari
Russia Today

**RT**, canusciutu macari comu **Russia Today**, eni nu canali di nutizzi trasmessi glubalmenti cu lu satelliti di la Russia, e lu primu canali tilivisivu russu cumplitamenti diggitali, spunsurizzatu di l'aginzia di nutizzi RIA-Novosti.

## Rifirimenti


## Lijami sterna
* Situ webbi di ''RT'' in lingua angrisi (www.rt.com)

Catigurìa:Cumunicazzioni
Catigurìa:Russia
Catigurìa:Televisioni
Cazzola

right|thumb|La cazzola (davanti) e lu frattazzu (ncapu)

La **cazzola** è lu strummentu dû muraturi chi serbi pi pigghiari lu cimentu friscu e mittìrilu ammuru.

## Lijami di fora

*La storia dâ Cazzola di Sheffield (pi ngrisi)

Catigurìa:Cosi
Bagliolu

Lu **bagliolu** (o **bagghiolu**) è nu ricipienti o na caputa, supratuttu pi traspurtari lu lìquidu, p'asempiu: lu catu chi veni usatu dî muratura pi purtari lu cimentu d'un postu a l'àutru o pi mpastallu.

Sta palora veni dû latinu: *baiula* chi signìfica nu ricipienti di trasportu.  

## Rifirimenti


Catigurìa:Cosi
Rosalia Lumbardu

**Rosalia Lumbardu** fu na picciridda siciliana ca nascìu nta lu 1918 a Palermu.
Murìu lu 6 di dicèmmiru 1920. Si penza ca murìu di nfizziuni brunchiali. Fu unu di li ùrtimi cadàviri ca foru misi nta li Catacombi di li Cappuccini di Palermu. Pi lu prucessu di cunzirvazzioni aduttatu di lu dutturi Alfredu Salafia, â picciridda pari comu si durmissi, e è pi chistu ca veni saputa sèntiri "La bedda addurmisciuta". Lu corpu di Rosalia Lombardu eni sarbatu nta na cappedda ca s'attrova a fini dû giru di li catacombi ed eni misu nta na bara cuperta di nu vitru pusata su nu pedistallu di màrmuru.

A parti di nu culuri annaturali di la peddi, lu corpu di Rosalia eni sarbatu nta na manera ca fà mprissioni; assai dìciunu ca pari ca dormi.

Â mummificazzioni usata di Salafia, ca pari avìa a chi fari cu nu prucessu di agniezzioni di sustanzi chìmichi scanusciuti, eni ancora nu misteru picchini Salafia si purtau lu prucidimentu ntâ tomba.
Eni difficili cridiri ca Salafia sviluppau na prucidura accussì cumplessa cumplitamenti di sulu, senza l'aiutu di àutri sperti ntâ prucidura di mummificazzioni.

Lumbardu, Rosalia
Lumbardu, Rosalia
Voyager 1

La **Voyager I** è na navicedda spazziali e una dî primi sonda lanciati p'esplurari lu sistema sulari. È ancora àttiva. Fu lanciata lu 5 di sittèmmiru 1977 dâ NASA di Cape Canaveral, picca tempu doppu la sò sonda soru, la Voyager 2. Voyager 1 fu la prima sonda a visitari Giovi, trasmittennu li primi fotu dî soi luni. Le dui sondi Voyager sunnu uguali 'n tèrmini d'apparenza e di custrizzioni.

Catigurìa:Astronumìa
Finocchiu

Lu tèrmini **Finocchiu** si pò rifiriri a:
****[[Foeniculum vulgare]]*** - na chianta erbacea miditirranea dâ famigghia di l**[[Apiaceae]]''
***Finocchio (burgata di Roma)'''
Hirundinidae

***Hirundinidae*** è na famigghia d'aceddi ntra cui apparteni la rìndina (o rìnnina).  Fannu parti di l'ôrdini: *Passeriformes*.

## Gènira e speci
* Hirundo rustica

## Lijami di fora

* Swallows Nest Live Feed Live feed of a Swallows nest located in the Tipperary Institute, Tipperary Ireland.
* Swallow videos on the Internet Bird Collection
* paper The evolution of nest construction in swallows (Hirundinidae) is associated with the decrease of clutch size in Linzer Biologische Beiträge

Catigurìa:Aceddi
Mircuriu

Lu nomu **Mircuriu** si pò riforiri a:
***[[Mircuriu (nomu)]]**, nomu propiu di pirsuna
***[[Mircuriu (divinitati)]]**, dâ mituluggìa rumana
***[[Mircuriu (pianeta)]]**, dû sistema sulari
***[[Mircuriu (astroluggìa)]]**, pianeta dû zodiacu
***[[Mercuriu (elementu)]]**, elementu chìmicu
__NOTOC__
## Vuci currilati
### Pittura
**[[Mercurio e Argo (Diego Velazquez)]]*, quatru di Diego Velázquez (1659).
Mircuriu (divinitati)

**Mircurio** ('n latinu **Mercurius**; 'n grecu **Hermes**) è lu nomu dû diu di l'rittòrica, dû cummerciu e dî latri, di la mituluggìa greca e romana.

La sua bacchetta, lu Caduceu, hà divintatu sìmmulu dâ midicina. Essennu lu missaggeru dî dei vebu spessu raffiguratu cu l'ali ê pedi.

## Ntâ littiratura siciliana
Di *L'Origini di lu Munnu* di Giuvanni Meli:
:A Marti lu sapìa priciputusu,
:Mercuriu latru, Vèneri carnali,
:'nzumma lu parti Giovi era 'mbrugghiatu
:cu tanti birbi chi vidiasi allatu.

## Rifirimenti


Catigurìa:Mituluggìa
Ccabbanna

**Ccabbanna** è n'avverbu chi signìfica:  di ccà; di stu latu; di sta parti.   

Si usa la sprissioni «èssiri cchiù ddabbanna ca ccabbanna» pi rifiriri a unu chi s'attrova â fini dâ sò vita, spiciarmenti doppu nu pirìudu longu d'èssiri malatu nfirmu.

## Rifirimenti


Catigurìa:Sprissioni siciliani
IBM Roadrunner

**Roadrunner** eni nu supercomputer custruitu di l'IBM nta lu Los Alamos National Laboratory ntô lu New Mexico, USA. Custatu the 133 miliuna di US$, lu Roadrunner eni pinzatu pi na vilocità di 1,7 petaflops, e ni raggiungiu 1,026 nta lu 25 Maggiuay 2008. 
N'esisti sulu na virsioni, e ci avi un munzieddu di carattiristichi di concizzioni avanzata e nova.

Catigurìa:Nfurmàtica
Marti (divinitati)

**Marti** ('n latinu **Mars**) è, secunnu la mituluggìa rumana clàssica, lu diu dâ guerra. Secunnu la mituluggìa rumana arcaica, diu dû tronu, di l'acqua chiuvuta, dâ natura e dâ firtilitati.

## Ntâ littiratura siciliana
Di *L'Origini di lu Munnu* di Giuvanni Meli:
:A Marti lu sapìa priciputusu,
:Mercuriu latru, Vèneri carnali,
:'nzumma lu parti Giovi era 'mbrugghiatu
:cu tanti birbi chi vidiasi allatu.

## Rifirimenti


Catigurìa:Mituluggìa
Ddabbanna

**Ddabbanna** è n'avverbu chi signìfica:  di ddà; di l'àutra parti.   

## Sprissioni

* «Èssiri cchiù ddabbanna ca ccabbanna» – si usa quannu unu s'attrova â fini dâ sò vita.
* «Pàrtiri pri ddabbanna» - muriri.
* «Passari ddabbanna» - mbriacàrisi.
* «Ddabbanna ô ciumi» – di l'àutru latu dû ciumi. 

## Rifirimenti


Catigurìa:Sprissioni siciliani
Catigurìa:850 palori siciliani di basi
Vèniri

## Astronumìa
* Vèniri (pianeta) - dû sistema sulari.

## Mituluggìa
* Vèniri (divinitati) - Divinitati dâ mituluggìa rumana.

## Astroluggìa
* Vèniri (astroluggìa) - ntripitazzioni astrològgica.

## Scultura
*Vèniri di Willendorf - statuetta d'arti pristòrica
*Veniri di Milu
*Veniri Landolina
Erinaceidae

**Erinaceidae** è l'ùnica famigghia di l'òrdini di **Erinaceomorpha**. Cunteni l'assai canusciuti rizzi (suttafamigghia: Erinaceinae) di l'Eurasia e l'Àfrica e d'àutri rudenti di l'Asia dû sud-est.

Catigurìa:Mammìfiri
447

## Abbinimenti
*

## Nasciuti
## Morti
* Cludiuni, re dî Franchi, annu di morti ncertu tra lu 447 e lu 450.

Catigurìa:Sèculu V
441

## Abbinimenti
* Na flotta di navi di lu mpiraturi Tiudosiu II agghicanu n Sicilia pi pruvari a cummattiri contra li Vànnali. Picca tempu doppu pirò si ni arricogghiunu a Custantinòpuli.

## Nasciuti
## Morti

Catigurìa:Sèculu V
440

## Abbinimenti
* Li Vànnali, guidati di Gensericu, cunquistanu la Sicilia rumana, livànnula dê manu di lu mpiru rumanu d'uccidenti. Attàccanu puru li cità custei dâ Calàbbria e dâ Basilicata.

## Nasciuti
## Morti

Catigurìa:Sèculu V
420

## Abbinimenti
*

## Nasciuti
## Morti
* 30 di sittèmmiru: San Giròlamu (*data ncerta tra 419 o 420*)

Catigurìa:Sèculu V
416

## Abbinimenti
 
## Nasciuti
## Morti
*5 di giugnu: San Grigoriu di Lilibeu (*ma lu jornu e l'annu di morti sunnu ncerti*)

Catigurìa:Sèculu V
412

## Abbinimenti

## Nasciuti
*Meruveu re dî Franchi (data ncerta tra lu 410 e lu 412).

## Morti

Catigurìa:Sèculu V
410

## Abbinimenti
 
Roma è sacchiggiata dî Visigoti.
## Nasciuti
*Meruveu re dî Franchi (data ncerta tra lu 410 e lu 412).

## Morti
*Alaricu, Re di li Visigoti

Catigurìa:Sèculu V
394

## Abbinimenti
## Nasciuti
* Cludiuni, re dî Franchi, annu di nascita stimatu apprussimativamenti tra lu 390 e lu 395.

## Morti

Catigurìa:Sèculu IV
Bilbao

**Bilbao** ('n euskera *Bilbo*), chî sò 349.972 abbitanti, è la cchiù granni citati di li Paisi Baschi e lu capolocu dâ pruvinza di Biskaia. Mpurtanti portu di mari e granni centru nnustriali, è travirsata dô ciumi Nerviòn. La citati è canusciuta principalminti pì lu museu d'arti cuntimpurania Guggenheim.

## Icunumìa
L'ària mitrupulitana di Bilbao è la quinta dâ Spagna (935.000 pirsuni) e una di li cchiù mpurtanti a livellu economicu. Nfatti ci sunnu na sfunnacata di nnustri, di chidda di l'enirgìa a chidda di l'acciaiu e d'automazzioni.

## Clima
Lu clima di Bilbao è oceanicu umitu, nfluenzatu dâ càura currenti dû Golfu. Li timperaturi sunnu miti n tuttu l'annu. Li chiuvuti su friquenti n primavera e n autunnu, li mmerni sunnu miti e li stati nun assai càuri. Mmeci na cosa nurmali è la canciata lesta dû clima.

Catigurìa:Spagna
Catigurìa:Paisi Baschi
Ncrasciatu

**Ncrasciatu** è n'aggittivu chi signìfica: fitusu, lordu, sùccidu.  È puru lu participiu passatu dû verbu «ncrasciari» chi signìfica:  allurdàri(si).  Pi certi banni dâ pruvincia di Missina signìfica macari:  cuncimari, affumirari.

Lu verbu «ncrasciari»  veni dû sustantivu «[Gabriele]» chi signìfica:  lurdìa, grassura, fitinzìa.  'N ceti banni s'attrova puru la forma «grasciu».

## Sprissioni e frasi
* «fetu di grascia» – puzza di munnizza
* «di pocu grascia» – di poca sustanza
* «grasciu di l'aricchi» – lurdìa di l'aricchi
* «puzzari di grasciu» o «fètiri di grasciu» – puzzari di munnizza, dittu dî piatti mali lavati
* «cc'è grasciu» – cc'è ogni beni di Diu

## Rifirimenti
* Camilleri, Salvatore (1998) *Vocabolario Italiano Siciliano*, Edizioni Greco, Catania.
* Centro di Studi Filologici e Linguistici Siciliani (1977-2002) *Vocabolario Siciliano*, 5 vulumi a cura di Giorgiu Piccittu, Catania-Palermo.

Catigurìa:Azzioni umani
389

## Abbinimenti
## Nasciuti
* San Pascasinu di Marsala, (data ncerta tra lu 385 e lu 390)

## Morti

Catigurìa:Sèculu IV
Aralar

**Aralar**, di lu nomu di na catina di munti situata ntra Navarra e la pruvincia bsca di Gipùzcoa, è nu partitu pulìticu nnipinnentista ca ùpira nnî Paisi Baschi e nta Navarra. La sò sedi è n Pamplona. Aralar faci parti di l'accussidditta *izquierda abertzale* (manca nazziunalista), zoè di chidda banna dû nnipinnentismu bascu, cunzidirata comu la cchiù radicali dû nazziunalismu bascu, ca voli ntraprènniri â strata dû sucialismu doppu la futura nnipinnenza di li Paisi Baschi. 

## Funnazzioni
Nasciutu ntô 1990 comu na currenti artirnativa ntra lu partitu Herri Batasuna, ntô 2000, doppu la fini dâ tregua di l'ETA, s'arrassò assai di la idioluggìa di Batasuna, cunnannannu la viulenza e la lutta armata comu menzu p'arrivari a la nnipinnenza, e fu funnatu comu n'àutru partitu diffirenti. 

## Aralar oi
Ntô nuvèmmiru dô 2004 ci fu 'n San Sebastián lu sicunnu cungressu dû partitu, unni fu ammintuatu arreri curdinaturi ginirali dû partitu lu vecchiu funnaturi Patxi Zabaleta. Ntâ stissa uccasiuni fu custituita la banna giuvanili di Aralar, Iratzarri (Arruspìgghiati! 'n euskera).
Sempri di lu 2004, ntâ Navarra furma parti di la coalizzioni Nafarroa Bai nzemmula a Eusko Alkartasuna, Batzarre, PNV e àutri partiti nnipinnentisti minuri.

Nunustanti ca la sò apparizzioni fu criticata assai e fu cunzidirata piriculosa pâ frammintazzioni dû votu nazziunalista, li risultati alitturali parunu nun dari raggioni a sta ùrtima tiurìa.

## Lijami di intra

## Lijami di fora
* Situ ufficiali

Catigurìa:Spagna
Catigurìa:Paisi Baschi
San Sebastián

**San Sebastián** (*Donostia* n euskera), ca havi na pupulazzioni di 183.090 abbitanti, è lu capulocu dâ pruvincia di Guipuzcoa, ntî Paisi Baschi.

Surgi avanti ô mari Cantabbricu, è travirsata dô ciumi Urumea e havi tri praji (Ondarreta, Zurriola, La Concha), câ fannu addivintari, nzèmmula ô so patrimoniu artisticu e architittonicu, na populari citati turistica. È videmma sedi viscuvili.

## Storia
Nun si sapi cù cirtizza la data dâ sò funnazzioni. Li primi nutizzi scrivuti supra la citati sunnu chiddi di nu documentu (macari cunzidiratu farsu d'assai storici) dô 1074 unni si parra di nu monasteriu di San Sebastián, riggiutu di l'abbati Leyre e lu viscuvu di Pamplona. Vistu ca tannu a lu Regnu di Navarra sirvìa nu sboccu ô mari, ntonsi ntô 1180 lu reghi dâ Navarra Sancho lu Saggiu dicidìu di dunari a la citati di Donostia lu status di *fuero* e accussì fu funnata. Ntô 1200 tutta la pruvincia di Guipuzcoa s'arrennìu a lu reghi castigghianu Alfonso VIII, nimicu di Sancho lu Forti. Cu stu canciamentu la citati àppi subbitu na bona vita cummirciali e accuminzò a aviri nu rolu mpurtanti comu portu marittimu di lu novu regnu. Passannu lu tiempu, la citati addivintò videmma nu mpurtanti portu militari. Mmeci câ "Guerra di li 30 anni" e cu lu scoppiu di li àutri guerri cu la Francia, ntî siculi XV e XVI, vistu ca la Navarra puliticamenti (e pi mutivi dinàstici) era cchiù vicina a li francisi, San Sebastián pirdìu lu sò rolu di portu trainanti di la econumìa dâ riggiuni e fu sustituita nnî tratti marittimi cummirciali di Birbau. Ntô sèculu XVI, doppu nu granni e mpurtanti ncenniu di la fini di dû sèculu XV, San Sebastian addivintò nu bonu locu stratèggicu n vista di li novi assitti militari europei, accabbannu ergu di èssiri portu cummerciali e accuminzannu a èssiri na citati navali militari, roccaforti pi la risistenza cuntra li franzisi, li ulannisi e li ngrisi. Cu lu piriudu di li Reghi Cattulichi, la citati basca suffrìu pisantimenti sta situazzioni di cuntinu statu d'assediu. Lu status di citati furtificata curpìu assai nun aprirta a li traffichi cummirciali fu nu grossu chiummu ncapu a la sò econumìa. Chiossai, avemu a arricordari ca lu rolu di portu agghiri la Merica era di sempri di Sivigghia e praticamènti di nudd'àutra citati spagnola. Nzinu a lu 1662, annu d'acquisizzioni dû tìtulu di "*ciudad*", San Sebastian era cunzidirata na "*villa*". Chistu picchì, vistu la sò pusizzioni e la sò storia mai tranquilla, li nzidiamenti di òmini stàbbili avìanu statu assai laschi (li picca zoni risidinziali eranu chidda dû quarteri Anticu, la Parti Vecchia e la vaddi di lu ciumi Urumea). 

## Lijami di intra

## Lijami di fora

Catigurìa:Spagna
Catigurìa:Paisi Baschi
382

## Abbinimenti
Cummattimentu a Adrianopoli tra Visigoti e rumani.

## Nasciuti
## Morti

Catigurìa:Sèculu IV
380

## Abbinimenti
* Cu l'edittu di Saluniccu, prumulgatu di lu mpiraturi Tiudòsiu, lu cristianèsimu addiventa la riliggiuni ufficiali di lu mpiru rumanu.

## Nasciuti
## Morti

Catigurìa:Sèculu IV
Ncutrunutu

**Ncutrunutu** è n'aggittivu chi discrivi la frutta quannu ancora nun si fici. Si pò usari macari pi discriviri qualunchi tipu i manciari chi nun riniscìu bonu, p'asempiu u pani chi nun veni furnatu abbastanti, o puru qualsiasi manciari chi veni abbruciatu ntâ pignata.

Stu tèrmini è u participiu passatu dû verbu «ncutruniri», chi si usa pi discrìviri na situazzioni sìmili, p'asempiu nun jùnciri ô chinu sviluppu.  N'àutru iusu è pi discrìviri, p'asempiu u pani o a canni quannu si addivèntanu duri pi èssiri cucinati brutta o troppu.  Pi certi banni stu verbu si usa pi significari giarniari, p'asempiu chi pò succèdiri à biancarìa chi si teni sabbata troppu a longu.

## Rifirimenti
* Camilleri, Salvatore (1998) *Vocabolario Italiano Siciliano*, Edizioni Greco, Catania.
* Centro di Studi Filologici e Linguistici Siciliani (1977-2002) *Vocabolario Siciliano*, 5 vulumi a cura di Giorgiu Piccittu, Catania-Palermo.
Cci appizzau lu sceccu e li carrubbi

La sprissioni **"cci appizzau lu sceccu e li carrubbi"** o **"persi lu sceccu cu tutti î carrubbi"**, si dici di n'affari ca si pinzava putìa èssiri vantaggiusu e ca, anveci, jivu malamenti. Cui pinzava ca stava pi fari nu bonu affari, appoi s'attrova a pèrdiri tuttu: non sulu lu *[[sceccu]]* , ma macari lu càrricu traspurtatu d'iddu, li *carrubbi*.
## Urìggini dâ sprissioni
Giuseppi Pitrè, ca fu unu dê cchiù granni a cògghiri e catalucari la vuci dû pòpulu sicilianu,  nni spieca l'urìggini dâ sprissioni cu stu cuntu:

Cc'era na vota un Capaciotu, unu di chisti cu la pagghia-luonga, e purtava un sceccu càrricu di carrubbi. Ncugna un malufujutu di chisti chi vannu strati strati, nfila la manu, e cci pigghia un pugnu di carrubbi. Lu Capaciotu cci abbia c'un càuciu nta li sigreti, e lu stinnicchia n terra. Cùrrinu li genti: 
- Mischinu, mischinu!...Stu viddannazzu! ca pi nenti ammazza li genti! - e cci vulìa chiantari di manu a lu Capaciotu. Nta mentri, vennu li sbirri, unu accùcchia a lu Capaciotu, n'àutru si pigghia lu picciottu assintumatu, e n'àutru lu sceccu. Causa, Patrucinaturi, Avvocati, cumprimentu a chistu, terzu a chiddu: lu pòviru Capaciotu nni niscìu pi puru miràculu; ma nta tricchi e barracchi **cci appizzò lu sceccu e li carrubbi**.

Catigurìa:Sprissioni siciliani
Burrasca

La **burrasca** è nu timpurali chi spissu si manifesta cu forti venti e pricipitazzioni e macari li trona.  Spissu si tratta di na timpesta passaggera.  Stu tèrmini si pò rifiriri a l'acqua chiuvuta spicificamenti, chi pò èssiri o na scarramata d'acqua o puru n'acquazzola, cu o senza trona.

Nta certi banni dî pruvinci di Catania e Missina s'attròvanu li formi **burrascata** e **burraschiata** chî stissi significati, cchiù o meno.

Stu tèrmini si usa figurativamenti videmma, p'asempiu, pi discrìviri na disgrazzia o na svintura.

## Sprissioni
* «burrasca furiusa picca dura» – usata â littra e figurativamenti,
* «pacenzia cci voli a li burrasca; nun si mancia meli senza muschi» – li vantaggi si porta a bon fini a prezzu di sacrifici.

## Talìa puru
* Acqua (chiuvuta)
* Nùvula
* Timpesta (marina)
* Timpesta (terra)

## Rifirimenti
* Camilleri, Salvatore (1998) *Vocabolario Italiano Siciliano*, Edizioni Greco, Catania.
* Centro di Studi Filologici e Linguistici Siciliani (1977-2002) *Vocabolario Siciliano*, 5 vulumi a cura di Giorgiu Piccittu, Catania-Palermo.

Catigurìa:Mitiuruluggìa
Catigurìa:Ventu